Protokoll

**Det ble avholdt styremøte** **i Norges Squashforbund**

**Dato: 18. september 2022**

**Sted: Teams**

**Kl: 19:00-21:00**

**Deltakere: Jon Rune Trengereid (President) Marianne Hylland (visepresident), Frode Hognestad (styremedlem), Andrea Fjellgaard (styremedlem), Stein Erik Knoph og Tord Bakke Arvesen (GS)**

**Styret var beslutningsdyktig**

|  |  |
| --- | --- |
| Godkjenne møteinnkalling og agenda | **Vedtak:** *Styret godkjenner møteinnkallingen og agenda.* |
| Godkjenne protokoll forrige styremøte | **Vedtak:** *Styret godkjenner protokollen* |
| Status Økonomi | GS fremla regnskapsstatus per 27.06.2022 med prognose ut året.**Vedtak:** *Styret tar statusoppdateringen til orientering.* |
| Sportslig strategi | Styret diskuterte det sportslige tilbudet i forbundet i lys av økonomiske og ressursmessige muligheter og rammer i et kort-, og langsiktig perspektiv. Styret mener det er gode prioriteringer bak status på tilbudet p.t, og at det er nødvendig å opprettholde klare prioriteringer i tiden fremover. De viktigste prioritetene er at midler fortrinnsvis skal gå til å gjennomføre aktiviteter, utviklingsløpet som ligger til grunn skal forbli som det er og at forbundets hovedbidrag ligger i ressurspersoner til å planlegge, gjennomføre og følge opp utøvere der de ligger i utviklingsløpet. **Vedtak:***Styret ber GS om jevnlig oppdatering på det sportslige arbeidet.*  |
| Gjennomgang budsjetter | **Vedtak:** *Styret flyttet saken til kommende workshop og ser den i sammenheng med kommende budsjett og handlingsplan.* |
| Turneringskomite og Sportskomite | GS fremla utkast til ansvarsbeskrivelse for sportskomite. Styret drøftet denne og ga tilbakemeldinger på ønskede endringer. Styret drøftet videre retning for ansvarsbeskrivelse for turneringskomite.**Vedtak:** *Styret vedtok revidert ansvarsbeskrivelse for sportskomite og ba GS igangsette rekrutteringen av medlemmer til komiteen i samråd med sportsjef og president. Videre ba styret GS utarbeide utkast til ansvarsbeskrivelse for turneringskomite basert på innspill gitt i diskusjonen.* |
| Strategi | **Vedtak:** *Styret vedtok å flytte saken til kommende workshop.* |
| Ansvarsdeling/konstituering av styret | **Vedtak:***Styret utsatte behandlingen av saken.*  |
| Rankingpoeng | GS redegjorde i forrige styremøte for endring i tildeling av poeng i turneringer. Styret gjorde grundige drøftelser av poengene og kom frem til at det er for tidlig å iverksette endringene. **Vedtak:***Styret ba GS svare ut spørsmålene stilt i diskusjonen og komme tilbake med et tilpasset forslag for kommende sesong.* |
| Egenandel landslagsdeltakelse | Styret drøftet forslag om å etablere egenandeler for deltakelse i landslagsopplegg og øvrige tilbud i forbundet. Det ble diskutert enkeltstående avgifter per aktivitet og årlig avgift for deltakelse, samt egenandeler for deltakelse på EM. **Vedtak:** *Styret ba GS utarbeide et forslag til egenandeler og implementere dette så raskt som mulig. En del av inntekten skal gå støtte av tilreisende utøvere.*  |